|  |
| --- |
| **Стандард 7. Упис студената**  Високошколска установа у складу са друштвеним потребама и својим ресурсима уписује студенте на одговарајући студијски програм на основу успеха у претходном школовању и провере њиховог знања, склоности и способности. |
| **Опис** (највише 500 речи)  Мастер академске студије немачког језика и књижевности могу уписати кандидати који су стекли најмање 240 ЕСПБ на студијским програмима немачког језика и књижевности/германистике, што се доказује дипломом или уверењем о завршеним основним академским студијама, као и додатком дипломи или уверењем о положеним испитима. Такође се могу уписати и кандидати који су завршили четворогодишње основне студије немачког језика и књижевности/германистике по прописима који су важили до ступања на снагу Закона о високом образовању. Уколико је кандидат завршио неке друге основне академске студије из друштвено-хуманистичке области, полаже диференцијални испит (тест знања) из области немачког језика (морфологије, синтаксе и лексикологије) и немачке књижевности (општи преглед епоха од средњовековне књижевности до књижевности 20. века, значајних писаца, њихових дела и манифеста), на коме мора да освоји најмање 51% поена од укупног броја поена. Услови уписа прописани су Правилником о полагању пријемних испита и упису кандидата, Правилником о мастер студијама и Статутом Филозофског факултета у Нишу.  Број студената за упис на Мастер академске студије немачког језика и књижевности Наставно-научно веће Факултета предлаже на основу процењене потребе за мастер филолозима – германистима у региону и у складу с кадровским и просторним могућностима Факултета. Универзитет у Нишу доноси одлуку и расписује конкурс, поштујући број студената предвиђен решењем о акредитацији.  Рангирање кандидата се врши на основу успеха (просечне оцене) с основних академских студија или на основу успеха постигнутог на диференцијалном испиту. У обзир се узима и усаглашеност програма који је кандидат завршио са МАС немачког језика и књижевности. Након формирања ранг-листе, у први семестар Мастер академских студија Немачки језик и књижевност уписују се редом кандидати до попуњавања предвиђеног броја места за упис. |
| **Табеле и Прилози за стандард 7:**  **Прилог 7.1.** Конкурс за упис студената;  **Прилог 7.2.** Решење о именовању комисије за пријем студената.  **[Прилог 7.3](http://../Prilozi%20i%20tabele/Prilozi%20standarda%207/Prilog%207.3%20-%20Uslovi%20upisa).** Услови уписа студената (извод из Статута институције, или други документ) - (прилози су исти као прилози који се дају у документацији за акредитацију установе, уз програм се прилажу само у електронској верзији). Институција је дужна да при упису на мастер студије води рачуна о претходно стеченим компетенцијама кандидата. |