|  |
| --- |
| **Стандард 8. Оцењивање и напредовање студената**  Оцењивање студената врши се непрекидним праћењем рада студената и на основу поена стечених у испуњавању предиспитних обавеза и полагањем испита. |
| **Опис** (највише 500 речи)  .  Процес оцењивања студената заснива се на захтевима Закона о високом образовању, Статуту Универзитета и Статуту Филозофског факултета. Од укупно 60 ЕСПБ бодова на студијском програму, студент стиче мин. 30 ЕСПБ полагањем испита из једног обавезног и четири изборна предмета (сви предмети носе по 6 ЕСПБ, осим једног који носи 7 ЕСПБ).  Да би положио испит, студент мора да испуни све предиспитне и испитне обавезе предвиђене силабусом датог предмета. Предиспитне обавезе обухватају полагање колоквијума, израду семинарских радова, студентских пројеката или презентација, и могу носити до 70 од укупно 100 поена на сваком предмету.  Наставник и сарадник на сваком предмету имају обавезу да воде евиденцију о оцењивању и напредовању студената на предиспитни и испитним обавезама и да кандидату образложи остварен број поена пре формирања завршне оцене. У појединачним спецификацијама предмета у рубрици Оцена знања таксативно су наведене све предиспитне обавезе предвиђене планом и програмом, као и тачан број поена које студент треба да оствари како би стекао право изласка на завршни испит за дати предмет, о чему наставник упознаје студенте на почетку наставе.  Оцене које студент стиче на основу испуњених предиспитних и испитних обавеза исказују се бројчано на следећи начин:  Оцена довољан 6: 51–60 поена;  Оцена добар 7: 61–70 поена;  Оцена врло добар 8: 71–80 поена;  Оцена изузетно добар 9: 81–90 поена;  Оцена одличан 10: 91–100 поена.  Полагањем појединачних испита студент савладава предвиђени студијски програм, чиме стиче одређени број ЕСП бодова, у складу са студијским програмом. Оцена студента је заснована на укупном броју поена које је студент стекао испуњавањем предиспитних обавеза и полагањем испита а према квалитету стечених знања и вештина. Број ЕСПБ бодова утврђен је на основу радног оптерећења студента при савладавању сваког појединачног предмета. |
| **Табеле и Прилози за стандард 8:**  **Табеле 8.1.** Збирна листа поена по предметима које студент стиче кроз рад у настави и полагањем предиспитних обавеза као и на испиту.  **Прилог 8.2.** Књига предмета (у документацији и на сајту институције). |